**פרנץ דה פאולה, נסיך ליכטנשטיין** (בגרמנית: **Franz de Paula von Liechtenstein**,‏ 25 בפברואר 1802 - 31 במרץ 1887), היה נסיך גרמני מבית ליכטנשטיין וגנרל בצבא האוסטרי אשר השתתף בדיכוי המרד ההונגרי של 1848.

ביוגרפיה
--------

פרנץ דה פאולה נולד ב-25 בפברואר 1802 בווינה, ליוהאן הראשון יוזף, נסיך ליכטנשטיין וליוזפה, רוזנת פירסטנברג-וייטרה, בתם של יואכים אגון, רוזן פירסטנברג-וייטרה וסופיה מריה, רוזנת אטינגן-ואלרשטיין. אלויס קיבל חינוך מעולה, ולאחר מכן ערך את הטיול הגדול באיטליה, שווייץ, אנגליה וסקוטלנד.

בשנת 1821 התגייס פרנץ דה פאולה בדרגת לוטננט לצבא האוסטרי, והצטרף לרגימנט הפרשים הקלים ה-1. בשנת 1824 הועלה פרנץ דה פאולה לדרגת אובר לוטננט ברגימנט האולאנים ה-3, ובשנת 1825 הועלה לדרגת ריטמייסטר ברגימנט האולאנים ה-2. בין השנים 1828–1830 שירת פרנץ דה פאולה כמפקד גדוד ברגימנט האולאנים ה-3, ובשנת 1832 מונה למפקד רגימנט ההוסארים של המשמר, ובשנת 1836 הועלה לדרגת אוברסט. במהלך מהפכות אביב העמים בשנת 1848, הועלה פרנץ לדרגת גנרל מיור, ומונה למפקד כוחות העתודה באיטליה. באוקטובר 1848 הוא הצטרף לצבא של אלפרד הראשון, נסיך וינדיש-גרץ בדרגת לוטננט פילדמרשל, והשתתף בדיכוי המרד ההונגרי של 1848. ביולי 1849 מונה פרנץ דה פאולה למפקד הקורפוס ה-4, וב-16 באוקטובר אותה שנה מונה למפקד הקורפוס ה-3 בהונגריה, ולאחר מכן מונה לקולונל הכבוד של רגימנט ההוסארים ה-9. בשנת 1859 הועלה פרנץ דה פאולה לדרגת גנרל חיל הפרשים, ובין השנים 1860–1866 כיהן כמפקח הכללי של חיל הפרשים. בנוסף בשנים 1860–1861 הוא היה מפקד הכוחות האוסטרים בהונגריה. בשנת 1868 פרש פרנץ דה פאולה מהצבא, וב-31 במרץ 1887 הוא מת בביתו בווינה.

משפחתו
------

ב-3 ביוני 1841 התחתן פרנץ דה פאולה עם אווה ז'וזפינה יוליה פוטוצקה, בתם של אלפרד וויצ'ך פוטוצקי ויוזפינה מריה צ'רטוריסקה, ממנה נולדו לו 4 ילדים:

* אלפרד, נסיך ליכטנשטיין (1842–1907)
* יוזפינה מריה יוליאנה, נסיכת ליכטנשטיין (1844–1854)
* לואיס, נסיך ליכטנשטיין (1846–1920)
* היינריך קרל אוגוסט, נסיך ליכטנשטיין (1853–1914)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| עמנואל, נסיך ליכטנשטיין |   | אנטוניה, רוזנת דיטריכשטיין-וייכזלשטדט |   | פרנץ פיליפ, רוזן שטרנברג |   | לאופולדינה, רוזנת שטארהמברג |   | לודוויג אוגוסט אגון, רוזן פירסטנברג-וייטרה |   | מריה אנה, רוזנת קירכברג |   | פיליפ קרל, רוזן אטינגן-ואלרשטיין |   | שרלוטה יוליאנה, רוזנת אטינגן-באלדרן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרנץ יוזף הראשון, נסיך ליכטנשטיין |   |   |   |   |   | לאופולדינה, רוזנת שטרנברג |   |   |   |   |   | יואכים אגון, רוזן פירסטנברג-וייטרה |   |   |   |   |   | סופיה מריה, רוזנת אטינגן-ואלרשטיין |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | יוהאן הראשון יוזף, נסיך ליכטנשטיין |   |   |   |   |   |   |   |   |   |   |   |   |   | יוזפה, רוזנת פירסטנברג-וייטרה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרנץ דה פאולה, נסיך ליכטנשטיין** |
|

קישורים חיצוניים
----------------

ויקישיתוף מדיה וקבצים בנושא **פרנץ דה פאולה, נסיך ליכטנשטיין** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 136698395
* VIAF: 80999450
* WorldCat: viaf-80999450

 |